Air Greenlands fly fra Danmark er netop landet i Kangerlussuaq. Ombord er der to passagerer, der er mistænkt for at være smittet med coronavirus.

De relevante myndigheder er derfor gået i gang med de aftalte procedurer på området.

Af hensyn til den øvrige befolknings sundhed og sikkerhed er flyet blevet kørt over på sydpladsen i Kangerlussuaq lufthavn, mens landslægen og sundhedsvæsenet i samarbejde med Grønlands Politi vurderer, hvilke praktiske foranstaltninger, der skal gøres.

Epidemikommissionen er nedsat, og situationen vil blive håndteret herfra.

Grønlands Politi opdaterer med en ny pressemeddelelse, så snart vi har yderligere informationer. Vi har intet yderligere for nuværende.